Lav et referat af nedenstående tekst:

Tekst:
Træner Jan Paulsen har en god effekt på håndboldspillerne i Mors-Thy. Lørdag førte succestræneren holdet til sin første sejr i denne sæson. I sidste sæson stod Jan Paulsen i spidsen for holdet, som nåede DM-semifinalerne, hvor det blev til et knebent nederlag til de senere mestre fra Aalborg. I denne sæson har Mors-Thy uden Jan Paulsen tabt sæsonens tre første kampe. Lørdag vendte træneren tilbage som afløser for Anders Thomsen, der blev fyret tidligere på ugen. Og Paulsen vendte tilbage med en sejr på 33-30 over Ribe-Esbjerg. Gæsterne var ellers mod slutningen lige ved at presse hjemmeholdet. Mors-Thy førte med 29-25 og 30-27, men ved 31-30 havde Ribe-Esbjerg fået kontakt. Alligevel klarede Jan Paulsens mænd sagen og vandt med tre mål efter 16-16 ved pausen. Med Mors-Thys sejr over Ribe-Esbjerg er Skive og TMS Ringsted nu eneste hold i ligaen uden point efter fire kampe.

Referat:
Trænereffekten ramte, da Mors-Thy lørdag vandt sin første kamp i Håndboldligaen. Paulsen kom tilbage med sejr.